Lav et referat af nedenstående tekst:

Tekst:
- Vi frygter jo der sker ham noget. En aarhusiansk familie var i næsten en hel måned afskåret fra besøg af deres søn og bror, 44-årige Hans, der var indlagt på Aalborg Universitetshospital. Det fortalte TV2 Nord i går . Nu kan vi også afsløre at den afvisning var i strid med loven. - Vi kunne jo også have informationer, der var vigtige for hospitalet også, lyder det fortvivlet fra Hans' søster Mette Gramstrup Ratzer om sin hjerneskadede, der døgnet rundt stærkt afhængig af hjælp. Normalt besøges Hans dagligt af Mette og sin egen mor i de tre år han har været anbragt på et bosted i Vesthimmerland. Under hospitalsindlæggelsen på flere forskellige afdelinger, har besøg altså ikke været muligt - og derfor føler de sig begge sat helt uden for indflydelse af den værge, som myndighederne har udpeget til at tage vare på deres nære pårørende. - Der var nogle af hospitalets personale, der sagde det (afvisningen, red.) var på grund af værgen, fortæller Mette Gramstrup Ratzer. Se indslaget hér: Officielt er det Aalborg Universitetshospital, der har meddlet beslutningen om, at familien ikke måtte besøge deres pårørende, mens han var indlagt. Uden begrundelse. Ifølge lektor i socialret på Aalborg Universitet er det i strid med loven. - Hvis de beder om det, skulle de have en begrundelse for den afgørelse, der er truffet. Skulle de have haft det i denne sag? - Ja, der er ikke fulgt de forvaltningsretlige regler. Det er et betydeligt indgreb i familiens ret til respekt for familieliv, at man afskærer en familie fuldstændigt fra besøgsmulighed,  siger hun til TV2 Nord. Det er almindeligvis sjældent, at der er generelle besøgsforbud. Derfor skal hospitalet give en lægefaglig begrundelse for, hvorfor familien fra Aarhus i dette tilfælde nægtes muligheden for at besøge Hans. De mener, at han i sin tilstand ikke er i stand til hverken at bede om eller ønske ikke at se familien. Overfor TV2 Nord bekræfter Aalborg Universitetshospital og lægefaglig direktør Søren Hjortshøj, at det var værgen, der stod bag besøgsforbuddet for familien. Var det en korrekt vurdering at efterleve det krav? - Ifølge vores anvisninger fra værgen har det været den korrekte måde at gå til det på – og det er den måde vi har opfattet reglerne på, at man har mulighed for i det tilfælde at afvise besøg, siger Søren Hjortshøj. Mette Gramstrup Ratzer mor nåede at besøge sin søn ganske kort tid, da han netop var blevet indlagt, før hun blev bedt om at gå. Efter flere ugers tavshed indkaldte Region Nordjylland familien til et møde om sagen - her var TV2 Nord med, og hvad der kom ud af det møde, kan du læse i morgen på tv2nord.dk.

Referat:
- Et betydeligt indgreb i familiens ret til respekt for familieliv, mener lektor i socialret.